Við skráningu þarf að skrá reynslu bílstjóra og kóara . Á miðvikudagskvöldi 8. janúar verður sérstök nýliðakynning á opnu húsi Ferðaklúbbsins 4 × 4 í Síðumúla 31 kl. 20:00 . Til að taka þátt í ferðinni verður að vera á breyttum jeppa . Til viðmiðunar , þá er hægt að nota eftirfarandi töflu miðað við þyngd jeppa 35 ″ dekk , 1,5 -2 tonn 38 ″ dekk , 2 - 3 tonn 44 ″ dekk , 3 - 4 tonn > 44 ″ fyrir þyngri jeppa Þeir sem eru í vafa um jeppa sína geta haft samband við okkur í Ferðanefnd á kynningunni eða opna húsinu , eins er hægt að senda póst á ferdanefnd@f4x4.is Á laugardagskvöldinu verður sameiginleg máltíð að hætti klúbbsins ( lambalæri og meðlæti ) , aðrar máltíðir þarf að taka með sér . Allar drykkjarvörur þarf að taka með sér . Fyrir gistingu og máltíð þarf að greiða 5000 kr. fyrir þátttakendur og þarf að leggja þá upphæð inn á reikning klúbbsins ( Kennitala 701089-1549 , Reikningur 0133-26-014444 ) í síðasta lagi fimmtudaginn 9. janúar . Þeir sem greiða ekki , komast ekki í ferðina . Mjög mikilvægt er að muna eftir því að senda póst á ferdanefnd@f4x4.is þegar greitt er . Þegar fjöldi þátttakenda nær 50 þá lenda menn sjálfkrafa á biðlista . Nýliðar hafa forgang og því gæti þurft að skipta út bílum ef þátttaka er mikil .